Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: A bírósági végrehajtásról szóló 1994. évi LIII. törvény a 181. §-t köve tõen a következõ 181/A. §-sal egészül ki:
Paragraph Index: 712

(4) A Hpt. 60. §-ának (3) bekezdése helyébe a következõ rendelkezés lép: „(3) A hitelintézet az (1) bekezdésben meghatározott személy részére csak az igazgatóság jelen lévõ tagjainak több mint kétharmados többséggel hozott döntése alapján – az igazgatóság által jóváhagyott szabályzat szerint – a (2) bekezdésben meghatározottakon túlmenõen kizárólag fogyasztónak nyújtott hitelt nyújthat, amelyekrõl elkülönített nyilvántartást vezet. Fióktelep formájában mûködõ hitelintézet esetében a belsõ hitelnek minõsülõ fogyasztónak nyújtott hitel esetén a vezetõ állású személyek egyhangú döntése szükséges. A hitelintézet igazgatósága, illetve a fióktelep vezetõ állású személyei által hozott döntésnek tartalmaznia kell a kamat és a törlesztés feltételeit is.”

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes